paragraph_text: FIFA Konfederacijski kup 2005. je sedmo izdanje Kupa konfederacija koje se igralo od 15. do 29. lipnja 2005. u Njemačkoj. Naslov je osvojio Brazil, tadašnji svjetski prvak s Mundijala u Japanu i Južnoj Koreji 2002. U finalu igranom na Waldstadionu u Frankfurtu, Carioce su pobijedile Argentinu s visokih 4:1. Bila je riječ o svojevrsnom revanšu na finale Cope Américe gdje je Brazil ponovo briljirao.